marsh-mellow/hindi_wikipedia huggingface dataset:
राहील आज़म एक भारतीय अभिनेता हैं। यह मुख्य रूप से स्टार प्लस के धारावाहिक हातिम के कारण जाने जाते हैं।

 जीवन 
इनका जन्म 27 सितम्बर 1981 को बंगलौर में हुआ था। इन्होंने अपनी पढ़ाई क्लारेंस हाई स्कूल से पूरी की और सॉफ्टवेयर इंजीन्यरिंग की पढ़ाई बीएमएस कॉलेज ऑफ इंजीन्यरिंग से पूरी की। 1999 में ये मुंबई आ गए, क्योंकि इन्हें बचपन से एक अभिनेता बनना था, इस कारण इन्होंने तीन महीने के लिए किशोर नामित कपूर की अभिनय की कक्षा में अभिनय सीखने चले गए। अभिनय करने के अलावा ये अपने पारिवारिक व्यवसाय को भी संभालते हैं। टाइम्स ऑफ इंडिया के एक साक्षात्कार में इन्होंने कहा कि "टीवी पर 90 भाग पर महिलाओं का वर्चस्व है और बाकी बचे 10 भाग पर पुरुषों का, और उसमें से भी मात्र 2 स्थान ही रचनात्मक कार्य का होता है, जिसमें मैं काम करता हूँ। मैं कोई मशीन नहीं हूँ और कोई साधारण सा चीज नहीं कर सकता। मैं हमेशा नए नए प्रस्ताव सुनते रहता हूँ, लेकिन उन्हें लेता नहीं। मैं एक सॉफ्टवेयर इंजीनियर हूँ और मेरा बंगलौर में एक पारिवारिक व्यवसाय है, तो मैं उसी में लगा रहता हूँ।"

 सफर 
इन्होंने अपना सफर एक सॉफ्टवेयर इंजीनियर के रूप में शुरू किया था। मुंबई आने के बाद इन्होंने मॉडल के रूप में अपने सफर की शुरूआत की, और 2001 में "एक टुकड़ा चाँद का" में आकाश कपूर की भूमिका निभा कर पहली बार टीवी पर दिखाई दिये। इसके बाद "श्श्श... कोई है" के कई एपिसोड में दिखाई दिये। इसके अलावा इन्होंने "अचानक 37 साल बाद" जैसे डरावने धारावाहिकों में भी काम किया है।

फ़िल्मोग्राफी

फ़िल्में
     वर्ष   फ़िल्म   भूमिका
  2005  ताजमहल: ए ट्रू लव स्टोरी   शहरयार मिर्ज़ा
 

 टेलीविजन 
     वर्ष
   शो
   भूमिका
   टिप्पणियाँ
    2001
   एक टुकड़ा चांद का
   आकाश कपूर
     2001
   श्शश...कोई है
    एपिसोड "राख"
    2002-2003
   अचानक 37 साल बाद
   राहुलअजिंक्य
     2002-2004
   भाभी
   राकेश
     2003
   कहीं किसी रोज़
   करण सेठ
     2003-2004
   हातिम
   हातिम
     2004-2005
   ये मेरी लाइफ है
   अश्मित मल्होत्रा
     2004-2006
   सारथी
   सूरज किरण
     2004-2005, 2015
 सी.आई.डी.
   नकुल प्रद्युम्न
  
    2005
   प्रिंसेस डॉली और उसका मैजिक बैग
   हातिम
     2006-2007
   रेशम डंख
   आदित्य बलराज
   
    2007
   बेटियाँ अपनी या पराया धन
   वेदांत
   
    2007
   श्शश... फिर कोई है
   आर्यमन
   चार एपिसोड
    2007
   परिवार
   अधिराज "आदि" शेरगिल
     2008-2009
   बाबुल का आंगन छूटे ना
   स्वयं राणावत
   
    2009
   मिस्टर   मिसेज  मिश्रा
   अभिमन्यु मिश्रा
     2010-2011
   जिंदगी की हर रंग...गुलाल
   वसंत
   
    2011
   मुक्ति बंधन
   सर्व-कुंची
   
    2012, 2016
   सुपरकॉप्स वर्सेस सुपरविलेन्स
   डॉ. युधिष्ठिरप्रोफेसर विद्युत
     2012
   हिटलर दीदी
   मलिक खान
     2015
 महाकुंभ
   दंश
     2015
 एक था चन्दर एक थी सुधा
   चंदर कपूर
     20172018
 तू आशिकी
   जयन्त धनराजगिर
     2018
 लाल इश्क
   आदर्श
     2019
   कोर्ट रूम - सच्चाई हाजिर हो
   वकील रशीद मोमिन
   एपिसोडिक भूमिका
    2020
   दिल जैसे धड़के...धड़कने दो
   देवगुरु
     20202022
 मैडम सर
   डीएसपी अनुभव सिंह
   2022
 कंट्रोल रूम 
   मोहित चेतानी 
     2022-2023
   धीरे-धीरे से
   राघव श्रीवास्तव
   

 संगीत वीडियो 
     शीर्षक   कलाकार
    तेरे बिन नहीं लगदा   नुसरत फतह अली खान
    तुम तो वहीं परदेसी   अल्ताफ राजा
    अखियां लड़ गइयां   नुसरत फतह अली खान
 

सन्दर्भ

बाहरी कड़ियाँ

श्रेणी:जीवित लोग
श्रेणी:1981 में जन्मे लोग
श्रेणी:भारतीय टेलिविज़न अभिनेता
अंगूठाकार
जनरल राहील शरीफ (उर्दू:  ; जन्म १६ जून १९५६, क़्वेटा, पाकिस्तान) नवम्बर २०१३ से पाकिस्तान के १५वें सेनाध्यक्ष हैं। २९ नवम्बर २०१३ को पाकिस्तान सेना के 15वें सेना प्रमुख के रूप में उन्होंने पदभार संभाला तथा सेवानिवृत्त हो रहे जनरल अशफ़ाक़ परवेज़ कयानी का स्थान लिया। इसके पहले वे इंस्पेक्टर जनरल (ट्रेनिंग ऐंड इवोल्यूशन) के पद पर रहे हैं। उन्हें पाकिस्तान के निशान-ए-इम्तियाज़ व हिलाल-ए-इम्तियाज़ नामक सम्मानों से नवाज़ा जा चुका है। पाकिस्तानी सेनाध्यक्ष के रूप में उन्हें चार सितारा पदवी हासिल है।

 पेशेवर जीवन
 इंस्पेक्टर जनरल (ट्रेनिंग ऐंड इवोल्यूशन)
 कोर कमांडर, गुजरांवाला (थ्री स्टार, लेफ्टिनेंट जनरल)
 कमांडेंट, पाकिस्तानी सैन्य अकैडमी, काकोल (टू स्टार, मेजर जनरल)
 जनरल ऑफिसर कमॉन्डिंग, लाहौर (टू स्टार, मेजर जनरल)

 सन्दर्भ 

श्रेणी:पाकिस्तान
श्रेणी:पाकिस्तान के सेनाध्यक्ष
सिवनी जिले से 14 किलोमीटर दूर राष्ट्रीय राजमार्ग क्रमांक 7 पर स्थित यह गांव है इस गांव के धार्मिक स्थल में हनुमान मंदिर है जो हाइवे रोड पर पड़ता हैं। यह गांव बंडोल ग्राम पंचायत के अन्तर्गत आता हैं। इस ग्राम के पश्चिम दिशा में एक बहुत बड़ा गेट बनाया गया है। गेट पर भगवान श्री शिवजी का परिवार विराजित है। मुख्य मार्ग से 8 कि.मी. की दूरी पर पश्चिम में ग्राम दिघोरी में श्री गुरू रत्नेश्वर धाम का विशाल मंदिर दक्षिण शैली में बना है।

श्रेणी:मध्य प्रदेश के गाँव
श्रेणी:सिवनी ज़िले के गाँव
अंगूठाकारराहु काल
राहु नैसर्गिक पाप ग्रह है। ज्योतिषशास्त्र के अनुसार राहु शुभ कार्यो में विघ्न और बाधा डालने वाला ग्रह है अत: राहु काल में किसी भी शुभ कार्य की शुरूआत नहीं करनी चाहिए। ग्रहों के गोचर के क्रम में सभी ग्रहों का अपना नियत समय होता है इसी प्रकार प्रत्येक दिवस एक निश्चित समय तक राहु काल होता है।

राहु काल के सम्बन्ध में ज्योतिष मत

वैदिक ज्योतिष के अनुसार प्रत्येक दिन का एक भाग राहु काल होता है। सूर्योंदय और सूर्यास्त के आधार पर अलग अलग स्थानों पर राहुकाल की अवधि में अंतर होता है। राहु काल प्रातकाल में किसी भी दिन नहीं होता है। हफ्ते के सातों दिन इसका अलग अलग समय होता है। सोमवार को यह दिन के द्वितीय भाग में, शनिवार को तीसरे भाग में, शुक्रवार को चतुर्थ भाग में, बुधवार को पांचवें भाग में, गुरूवार को छठे भाग में, मंगलवार को सातवें भाग में और रविवार के दिन आठवें भाग पर राहु का प्रभाव होता है।

राहु काल ज्ञात करने की विधि

राहु काल ज्ञात करने के लिए वैदिक ज्योतिष में विशेष नियम बताया गया है। इस नियम के अनुसार सूर्योदय से सूर्यास्त तक पूरे दिन को आठ बराबर भागों में विभाजित किया जाता है। इस गणना में सूर्योदय का सामन्य समय 6 बजे सुबह माना जाता है और सूर्यास्त का 6 बजे शाम.इस प्रकार एक दिन 12 घंटे का होता है। 12 घंटे को 8 से विभाजित किया जता है। इस गणना के आधार पर सूर्योदय से सूर्यास्त तक दिन का प्रत्येक भाग 1.5 घंटे का होता है। इस प्रकार प्रत्येक दिन राहु काल होता है।

दिन का विभाजन और राहु काल

वैदिक ज्योतिष में वर्णित है कि प्रत्येक दिन का कुछ समय अलग अलग ग्रहों के प्रभाव में रहता है। ग्रहों के प्रभाव से प्रत्येक काल का अपना महत्व होता है। मुख्य रूप से समय के तीन भागों का इनमें विशेष महत्व होता है। समय के ये तीन मुख्य भाग हैं यम गण्ड, राहु काल और कुलिक काल.इनमें कुलिक काल में शुभ कार्य शुरू किया जा सकता है जबकि राहु काल और यम गण्ड को किसी भी शुभ काम को शुरू करने के लिए शुभ नहीं माना गया है।

राहु काल में कार्य

राहु को नैसर्गिक अशुभ कारक ग्रह माना गया है। गोचर में राहु के प्रभाव में जो समय होता है उस समय राहु से सम्बन्धित कार्य किये जाये तो उनमें सकारात्मक परिणाम प्राप्त होता है। इस समय राहु की शांति के लिए यज्ञ किये जा सकते हैं। इस अवधि में शुभ ग्रहों के लिए यज्ञ और उनसे सम्बन्धित कार्य को करने में राहु बाधक होता है। शुभ ग्रहों की पूजा व यज्ञ इस अवधि में करने पर परिणाम अपूर्ण प्राप्त होता है। अत: किसी कार्य को शुरू करने से पहले राहु काल का विचार कर लिया जाए तो परिणाम में अनुकूलता की संभावना अधिक रहती है।
 बाहरी कड़ियाँ 
किसी भी दिन एवं समय का राहुकाल पता कीजिये

श्रेणी:ज्योतिष
श्रेणी:हिन्दू धर्म
राहु (प्रतीक: 16) हिन्दू ज्योतिष के अनुसार स्वरभानु नाम के दानव का कटा हुआ सिर है, जो ग्रहण के समय सूर्य और  चंद्रमा का ग्रहण करता है। इसे कलात्मक रूप में बिना धड़ वाले नाग के रूप में दिखाया जाता है, जो रथ पर आरूढ़ है और रथ आठ श्याम वर्णी कुत्तों द्वारा खींचा जा रहा है। वैदिक ज्योतिष के अनुसार राहु को नवग्रह में एक स्थान दिया गया है। दिन में राहुकाल नामक मुहूर्त (२४ मिनट) की अवधि होती है जो अशुभ मानी जाती है।   

समुद्र मंथन के समय स्वरभानु नामक एक दानव ने धोखे से दिव्य अमृत की कुछ बूंदें पी ली थीं। सूर्य और चंद्र ने उसे पहचान लिया और मोहिनी अवतार में भगवान विष्णु को बता दिया। इससे पहले कि अमृत उसके गले से नीचे उतरता, विष्णु जी ने उसका गला सुदर्शन चक्र से काट कर अलग कर दिया। परंतु तब तक उसका सिर अमर हो चुका था। यही सिर राहु और धड़ केतु ग्रह बना और सूर्य- चंद्रमा से इसी कारण द्वेष रखता है। इसी द्वेष के चलते वह सूर्य और चंद्र को ग्रहण करने का प्रयास करता है। ग्रहण करने के पश्चात सूर्य राहु से और  चंद्र केतु से,उसके कटे गले से निकल आते हैं और मुक्त हो जाते हैं। 
 राहु की स्थिति 
भारतीय ज्योतिष के अनुसार राहु और केतु सूर्य एवं चंद्र के परिक्रमा पथों के आपस में काटने के दो बिन्दुओं के द्योतक हैं जो पृथ्वी के सापेक्ष एक दुसरे के उल्टी दिशा में (१८० डिग्री पर) स्थित रहते हैं। चुकी ये ग्रह कोई खगोलीय पिंड नहीं हैं, इन्हें छाया ग्रह कहा जाता है। सूर्य और चंद्र के ब्रह्मांड में अपने-अपने पथ पर चलने के अनुसार ही राहु और केतु की स्थिति भी बदलती रहती है। तभी, पूर्णिमा के समय यदि चाँद राहू (अथवा केतु) बिंदु पर भी रहे तो पृथ्वी की छाया पड़ने से चंद्र ग्रहण लगता है, क्योंकि पूर्णिमा के समय चंद्रमा और सूर्य एक दुसरे के उलटी दिशा में होते हैं। ये तथ्य इस कथा का जन्मदाता बना कि "वक्र चंद्रमा ग्रसे ना राहू"। अंग्रेज़ी या यूरोपीय विज्ञान में राहू एवं केतु को को क्रमशः उत्तरी एवं दक्षिणी लूनर नोड कहते हैं।

 गुण 
राहु पौराणिक संदर्भों से धोखेबाजों, सुखार्थियों, विदेशी भूमि में संपदा विक्रेताओं, ड्रग विक्रेताओं, विष व्यापारियों, निष्ठाहीन और अनैतिक कृत्यों, आदि का प्रतीक रहा है। यह अधार्मिक व्यक्ति, निर्वासित, कठोर भाषणकर्त्ताओं, झूठी बातें करने वाले, मलिन लोगों का द्योतक भी रहा है। इसके द्वारा पेट में अल्सर, हड्डियों और स्थानांतरगमन की समस्याएं आती हैं। राहु व्यक्ति के शक्तिवर्धन, शत्रुओं को मित्र बनाने में महत्वपूर्ण रूप से सहायक रहता है। बौद्ध धर्म के अनुसार राहु क्रोधदेवताएं में से एक है। 

 गैलरी 

 राहु मंत्र 
"ॐ भ्रां भ्रीं भ्रौं सः राहवे नमः॥", १८००० बार ४० दिन तकनव-ग्रह यन्त्र दिनांक: १७ फ़रवरी २०१०। अभिगमन तिथि: ३० सितंबर २०१२

 सन्दर्भ 

 बाहरी कड़ियाँ 
 केतु का खगोलीय अस्तित्व एवं ग्रहण कारकत्व

 राहू ज्योतिष भविष्यफल
 वैदिक ज्योतिशः में राहु एवं पूरा राहू मंत्र
 वैदिक ज्योतिष में राहू 
राहु वैदिक ज्योतिष 

श्रेणी:असुर
श्रेणी:ग्रह
श्रेणी:सूर्य
श्रेणी:चंद्र
श्रेणी:ग्रहण
श्रेणी:हिन्दू ज्योतिष
राहुकाल जिसे राहुकालम भी कहा जाता है दिन में एक मुहूर्त (२४ मिनट) की अवधि होती है जो अशुभ मानी जाती है। यह स्थान और तिथि के साथ अलग अलग होता है, अर्थात अलग अलग स्थान के लिए राहुकाल बदलता रहता है। यह अंतर समयक्षेत्र में अंतर के कारण होता है। मान्यता अनुसार किसी भी पवित्र, शुभ या अच्छे कार्य को इस समय आरंभ नहीं करना चाहिए। राहुकाल प्रायः प्रारंभ होने से दो घंटे तक रहता है। पौराणिक कथाओं और वैदिक शास्त्रों के अनुसार इस समय अवधि में शुभ कार्य आरंभ करने से बचना चाहिए। भारत में दक्षिण भारत राहु काल को किसी भी कार्य करने से पहले देखना महत्वपूर्ण माना जाता है। राहु काल में होम हवन, पूजा को निषिद्ध माना गया है। साथ में किसी भी प्रकार के नए कार्य करना, स्टॉक, शेयर ट्रेडिंग, सोने का क्रय अथवा विक्रय इन जैसे कार्यों से बचना चाहिए। मात्र इससे पहले चलते पुरवा पार चलते आ रहे कार्य आप राहु काल में जारी रख सकते है। राहुकाल । ज्योतिष गाइड राहुकाल । आचार्य इंदुप्रकाश।राहुकाल । नक्षत्रलोक

 समय आकलन 
राहुकाल सप्ताह के सातों दिन में निश्चित समय पर लगभग ९० मिनट तक रहता है। इसे अशुभ समय के रूप मे देखा जाता है और इसी कारण राहु काल की अवधि में शुभ कर्मो को यथा संभव टालने की सलाह दी जाती है। राहु काल अलग-अलग स्थानों के लिये अलग-अलग होता है। इसका कारण यह है की सूर्य के उदय होने का समय विभिन्न स्थानों के अनुसार अलग होता है। इस सूर्य के उदय के समय व अस्त के समय के काल को निश्चित आठ भागों में बांटने से ज्ञात किया जाता है। सप्ताह के प्रथम दिवस अर्थात सोमवार के प्रथम भाग में कोई राहु काल नहीं होता है। यह सोमवार को दूसरे भाग में, शनिवार को तीसरे भाग, शुक्रवार को चौथे भाग, बुधवार को पांचवे भाग, गुरुवार को छठे भाग, मंगलवार को सातवे तथा रविवार को आठवे भाग में होता है। यह प्रत्येक सप्ताह के लिये निश्चित रहता है।राहु-कालम : शुभ कार्यो में विशेष रूप से त्याज्य । हिन्दी ज्योतिष। अभिगमन तिथि: ०१ अक्टूबर २०१२

इस गणना में सूर्योदय के समय को प्रात: ०६:०० (भा.स्टै.टा) बजे का मानकर एवं अस्त का समय भी सांयकाल ०६:०० बजे का माना जाता है। इस प्रकार मिले १२ घंटों को बराबर आठ भागों में बांटा जाता है। इन बारह भागों में प्रत्येक भाग डेढ घण्टे का होता है। यहां इस बात का ध्यान रखा जाता है कि वास्तव में सूर्य के उदय के समय में प्रतिदिन कुछ परिवर्तन होता रहता है और इसी कारण से ये समय कुछ खिसक भी सकता है। अतः इस बारे में एकदम सही गणना करने हेतु सूर्योदय व अस्त के समय को पंचांग से देख आठ भागों में बांट कर समय निकाल लेते हैं जिससे समय निर्धारण में ग़लती होने की संभावना भी नहीं रहती है।

 रविवार -सायं -४.३० से ६.०० तक।
 सोमवार -प्रातः -७.३० से९.०० तक।
 मंगलवार -दिन -३.०० से ४.३०तक।
 बुधवार -दिवा -१२.०० से १.३०तक।
 गुरूवार -दिन -१.30 से 3.००तक।
 शुक्रवार -प्रातः -१०.३० से१२.००तक।
 शनिवार -प्रातः -९.०० से १०.३०तक।ज्योतिष सेवा सदन"झा शास्त्री"मेरठ। १३ फ़रवरी २०१२। अभिगमन तिथि: ०१ अक्टूबर २०१२

 सन्दर्भ 

 बाहरी कड़ियाँ 
 राहुकाल। आचार्य इंदुप्रकाश द्वारा प्रमुख नगरों में राहुकाल के समय की जानकारी।
 राहु-कालम : शुभ कार्यो में विशेष रूप से त्याज्य। न्यूज़ 247। रविंद्र पंचोली। अभिगमन तिथि: ०१ अक्टूबर २०१२

श्रेणी:राहु
श्रेणी:भारतीय ज्योतिष
श्रेणी:ज्योतिष
राहुरी () भारत के महाराष्ट्र राज्य के अहमदनगर ज़िले में स्थित एक नगर है। यह इसी नाम की तालुका का मुख्यालय भी है।"   :    ,"  ,     . ., 2015,  9789380844831",   ,"  ,  , 2010,  9788179914458

:...

 नामोत्पत्ति 
शहर का नाम राहु देवता पर रखा गया है। आस्था है कि मोहिनि द्वारा प्रहार के बाद राहु का सिर धरती पर यहाँ गिरा था।

 इन्हें भी देखें 
 राहु
 अहमदनगर ज़िला
  

 सन्दर्भ 

श्रेणी:अहमदनगर ज़िला
श्रेणी:महाराष्ट्र के शहर
श्रेणी:अहमदनगर ज़िले के नगर
राहुल गौतम बुद्ध के पुत्र एवं इक्ष्वाकु वंशीय राजकुमार थे। बाद में वह भी संन्यासी बन गए।  

सन्दर्भ

श्रेणी:बौद्ध धर्म
श्रेणी:गौतम बुद्ध
राहुल बाबासाहेब अवारे (जन्म 2 नवम्बर 1991) एक भारतीय कुश्ती खिलाड़ी हैं जो कि 57 किग्रा श्रेणी में भाग लेते हैं। उन्होंने ऑस्ट्रेलिया के गोल्ड कोस्ट में आयोजित हुए 2018 राष्ट्रमण्डल खेलों में कुश्ती की 57 किग्रा श्रेणी में स्वर्ण पदक जीता है।

सन्दर्भ

बाहरी कड़ियाँ
 राहुल बाबासाहेब अवारे  फिला दस्तावेज

श्रेणी:1991 में जन्मे लोग
श्रेणी:जीवित लोग
श्रेणी:महाराष्ट्र के खिलाड़ी
श्रेणी:2018 राष्ट्रमण्डल खेलों में भारत के स्वर्ण पदक विजेता खिलाड़ी
राहुल कंवल इंडिया टुडे  टेलीविज़न और आजतक के न्यूज़ एंकर एवं पत्रकार है। वह इंडिया टुडे टीवी पर कार्यदिवस और साक्षात्कार आधारित शो, जब वी मेट के प्राइम-टाइम शो न्यूस्ट्रैक 2 के मेजबान हैं।

 सन्दर्भ 

श्रेणी:जीवित लोग
राहुल कस्वां, चूरू लोक सभा निर्वाचन क्षेत्र से 17वीं लोकसभा में कांग्रेस सांसद हैं। 16वीं लोकसभा में भी चुरू क्षेत्र से सांसद रह चुके है  रजिस्ट्री सं॰ डी॰ एल॰  ३३००४९९ वो पूर्व सांसद रामसिंह कस्वां और कमला कासवान के पुत्र हैं। उनके पिता चार बार सांसद रह चुके हैं।

 सन्दर्भ 

श्रेणी:१६वीं लोक सभा के सदस्य
श्रेणी:राजस्थान से राजनीतिज्ञ
श्रेणी:भारतीय जनता पार्टी के राजनीतिज्ञ
श्रेणी:1977 में जन्मे लोग
श्रेणी:१७वीं लोक सभा के सदस्य
राहुल कुमार (जन्म 14 अक्टूबर 2003) एक भारतीय क्रिकेटर हैं। उन्होंने अपने ट्वेंटी 20 की शुरुआत 11 जनवरी 2021 को, बिहार के लिए, 202021 में सैयद मुश्ताक अली ट्रॉफी में की।

सन्दर्भ
राहुल खन्ना एक प्रसिद्ध वी जे एवं हिन्दी फिल्म अभिनेता हैं। यह सत्तर  अस्सी के दशक के मशहूर अभिनेता विनोद खन्ना के पुत्र है और इनके छोटे भाई अक्षय खन्ना एक प्रसिद्ध हिन्दी फिल्म अभिनेता हैं।

 फिल्मी सफर 
राहुल खन्ना ने 1994 में एमटीवी एशिया के साथ एक वीजे (वीडियो जॉकी) के रूप में अपने कैरियर शुरू किया अपने 4 साल के कार्यकाल के दौरान उन्होने भारी लोकप्रियता हासिल की, एशिया भर में उनके बहुत प्रशंसक है

 व्यक्तिगत जीवन 
 प्रमुख फिल्में
 वर्ष  फ़िल्म  चरित्र  निर्देशक  टिप्पणी2009  वेक उप सिड  कबीर चौधरी  अयान मुखर्जी 2008  दिल कबड्डी  वीर  अनिल सीनियर 2007  रकीब  रेमो  अनुराग सिंग 2005  एलान  करन शाह  विक्रम भट्ट 2002  बॉलीवुड हॉलीवुड  राहुल सेठ  दीपा मेहता 1998  अर्थ  हसन  दीपा मेहता 

 पुरस्कार 

श्रेणी:बॉलीवुड
श्रेणी:अभिनेता
श्रेणी:हिन्दी अभिनेता
श्रेणी:भारतीय पुरुष आवाज अभिनेताओं
पृष्ठभूमि:  
7 अगस्त 2025 को कांग्रेस नेता राहुल गांधी ने एक प्रेस कॉन्फ्रेंस में चुनाव आयोग और भाजपा पर "वोट चोरी" का आरोप लगाया। उन्होंने कहा कि बड़ी संख्या में फर्जी मतदाता सूची में शामिल किए गए हैं और पारदर्शिता की कमी है। 

 मुख्य आरोप 
 महाराष्ट्र में लगभग 1 करोड़ संदिग्ध वोटरों की सूची का उल्लेख किया गया।  
 बेंगलुरु के महादेवपुरा क्षेत्र में 1 लाख से अधिक फर्जी वोट जोड़े जाने का आरोप लगाया गया।  
 राहुल गांधी ने 5 तरीकों से वोटिंग में गड़बड़ी का उल्लेख किया:  
  - डुप्लीकेट वोटर  
  - फर्जी पते  
  - फर्जी फॉर्म 6  
  - गलत फोटो  
  - एक ही पते पर सैकड़ों वोटर 

 चुनाव आयोग की प्रतिक्रिया 
 कर्नाटक के मुख्य निर्वाचन अधिकारी ने राहुल गांधी से प्रमाण मांगा। 
 उत्तर प्रदेश चुनाव आयोग ने बताया कि दिए गए नाम राज्य में पंजीकृत नहीं थे। 

 राजनीतिक प्रतिक्रियाएँ 
 भाजपा ने आरोपों को "चयनात्मक नाराज़गी" बताया। 
 कांग्रेस के अन्य नेताओं ने चुनावी पारदर्शिता की माँग का समर्थन किया। 

 आगे की कार्यवाही 
 राहुल गांधी ने 8 अगस्त को बेंगलुरु में विरोध प्रदर्शन का ऐलान किया।
राहुल देसराज चाहर  (जन्म 4 अगस्त 1999) एक भारतीय प्रथम श्रेणी क्रिकेट है जो  राजस्थान के लिए खेलता है। वह भारतीय राष्ट्रीय अंडर 19 और अंडर 23 टीम के साथ-साथ भारत के लिए भी खेलते हैंउन्होंने 5 नवंबर 2016 को 2016-17 में रणजी ट्रॉफी  राजस्थान के लिए  प्रथम श्रेणी की शुरुआत की।
उन्होंने 25 फरवरी 2017 को 201617 विजय हजारे ट्रॉफी में राजस्थान के लिए  लिस्ट ए की शुरुआत की।. 

उन्हेंने फरवरी 2017 में, उन्हें राइजिंग पुणे सुपरजायंट टीम द्वारा 2017 इंडियन प्रीमियर लीग के लिए 10 लाख के लिए खरीदा गया था। ""उन्होंने 8 अप्रैल 2017 को इंडियन प्रीमियर लीग 2017 में अपना ट्वेंटी 20 क्रिकेट (टी 20) पदार्पण किया।जनवरी 2018 में, उन्हें मुंबई इंडियंस द्वारा २०१  इंडियन प्रीमियर लीग कर्मियों की सूची में बदल दिया गया था २०१ आईपीएल नीलामी।वह 201819 विजय हजारे ट्रॉफी में राजस्थान के लिए अग्रणी विकेट लेने वाले नौ मैचों में बीस रन बनाकर आउट हुए। .अक्टूबर 2018 में, उन्हें 2018-19 देवधर ट्रॉफी के लिए इंडिया सी के टीम में रखा गया।ये आइपीयल 2019 राहुल चाहर मुम्बई इंडियंस के गेंदबाज द्वारा सर्वश्रेष्ठ 6.55 की इकॉनमी रेट थी। उन्होंने 13 विकेट चटकाए और बल्लेबाज को स्वतंत्र रूप से रन नहीं बनाने देने में बेहद प्रभावी थे। राहुल मुंबई भारतीय टीम में मयंक मार्कंडे की पीठ थे, लेकिन मार्कंडे को लगी चोट ने राहुल चाहर को एक अवसर प्रदान किया, जिसे उन्होंने दोनों हाथों से पकड़ा, और दमदार प्रदर्शन किया, जिसे 2020 के आईपीएल सीजन में भी बरकरार रखा!

 सन्दर्भ 

 बाहरी लिंक 
 

श्रेणी:1999 में जन्मे लोग
श्रेणी:जीवित लोग
श्रेणी:भारतीय क्रिकेट खिलाड़ी
श्रेणी: 
श्रेणी:   
श्रेणी:मुम्बई इंडियन्स के क्रिकेट खिलाड़ी
राहुल तेवतिया (जन्म: २० मई १९९३) एक भारतीय क्रिकेट खिलाड़ी है। ये मुख्य रूप से एक एक बाएं हाथ के बल्लेबाज है और साथ ही दाहिने हाथ से स्पिन गेंदबाजी भी करते है। ये घरेलू क्रिकेट में रणजी ट्रॉफी में हरियाणा के लिए खेलते है जबकि २०१८ इंडियन प्रीमियर लीग में इन्हें दिल्ली डेयरडेविल्स की टीम ने खरीदा।

इन्होंने साल २०१४ से २०१५ तक आईपीएल में राजस्थान रॉयल्स के  लिए क्रिकेट खेली थी जबकि इसके बाद २०१६ से २०१७ तक किंग्स इलेवन पंजाब के लिए खेले और २०१८ इंडियन प्रीमियर लीग में इन्हें दिल्ली डेयरडेविल्स ने ३ करोड़  में खरीदा।  आईपीएल मेगा ऑक्शन 2022 में गुजरात टाइटंस ने राहुल तेवतिया को 9 करोड़ में खरीदा था और चैंपियन बनने के बाद आईपीएल 2023 के लिए उन्हें रिटेन किया। 

सन्दर्भ

श्रेणी:1993 में जन्मे लोग
श्रेणी:जीवित लोग
श्रेणी:बाएं हाथ के बल्लेबाज
श्रेणी:दिल्ली डेयरडेविल्स के क्रिकेट खिलाड़ी
राहुल त्रिपाठी (जन्म २ मार्च १९९१) एक भारतीय प्रथम श्रेणी क्रिकेट खिलाड़ी हैं जो महाराष्ट्र के लिए खेलते हैं। फरवरी २०१७ में, इन्हें २०१७ इंडियन प्रीमियर लीग में १० लाख रुपये में  राइजिंग पुणे सुपरजायंट टीम द्वारा खरीदे गए थे। जनवरी २०१८ में, इन्हें २०१८ इंडियन प्रीमियर लीग की नीलामी में राजस्थान रॉयल्स ने खरीदा।

आईपीएल 2022 की नीलामी में राहुल त्रिपाठी को सनराइजर्स हैदराबाद () ने 8.50 करोड़ रुपए की कीमत में खरीदा हैं  ऑक्सन में राहुल त्रिपाठी का बेस प्राइस महज 40 लाख रुपए था 

राहुल त्रिपाठी ने आईपीएल 2021 में महज 21 गेंदों पर अर्धशतक पूरा कर लिया था, जो 2021 सीजन का संयुक्त रूप से दूसरा सबसे तेज अर्धशतक रहा 

सन्दर्भ

श्रेणी:भारतीय क्रिकेट खिलाड़ी
श्रेणी:1991 में जन्मे लोग
श्रेणी:जीवित लोग
श्रेणी:रांची के लोग
राहुल देव वरिष्ट पत्रकार, हिन्दीसेवी तथा भारतीय भाषाओं के संवर्धन के पक्षधर हैं। वे 'सम्यक न्यास' के न्यासी हैं।

हिन्दी के बारे में उनका विचार है कि अगर हिंदी के महत्व की बात करें तो आज़ादी के बाद से हिंदी का महत्व बढ़ा है, बढ़ रहा है, बढ़ता रहेगा और बढ़ना भी चाहिए। हिंदी को मजबूत करने के लिए सरकार को बहुत प्रयास करने होंगे। सरकार को चाहिए कि वह प्राथमिक शिक्षा में माध्यम के तौर पर मातृभाषाओं को बनाए रखे। अगर प्राथमिक शिक्षा में मातृ भाषाओं को निकाल दिया गया तो केवल हिंदी ही नहीं बल्कि भारत की अन्य क्षेत्रीय भाषाओं को भी अंग्रेजी के हाथों बिकने से कोई नहीं रोक सकता।लोग मीडिया को सुनकर ही अपनी भाषा बनाते हैं- राहुल देव

सन्दर्भ

बाहरी कड़ियाँ
राहुल देव : भाषा का सिपाही (वेबदुनिया)
ईमानदार पत्रकार भूखो मर रहे हैं और दलाल पत्रकार अकूत दौलत के मालिक
वरिष्ठ पत्रकार राहुल देव माधवराव सप्रे पुरस्कार से सम्मानित (प्रवासी दुनिया)

श्रेणी:पत्रकार
श्रेणी:हिन्दीसेवी
राहुल देव हिन्दी फ़िल्मों के एक अभिनेता हैं।
 व्यक्तिगत जीवन 
 प्रमुख फिल्में
 वर्ष  फ़िल्म  चरित्र  टिप्पणी2015  एक पहेली लीला  भैरव 2008  यहाँ के हम सिकन्दर  2007  बेनाम  2006  जाने होगा क्या  2006  कच्ची सड़क  जावेद अली 2006  अस्त्रम  करीम 2006  सरहद पार  2006  इकरार  2006  फाइट क्लब  2005  जय चिरंजीवा  असगर 2004  आन  येडा भाई 2003  फुटपाथ  2003  सुपारी  2003  सूर्या  2002  २३ मार्च १९३१:शहीद  सुखदेव 2002  आवारा पागल दीवाना  2001  आशिक  जय 2001  अशोका  भीमा 2000  चैम्पियन  1997  दस  1979  जुर्माना  

 नामांकन और पुरस्कार 
 सन्दर्भ 
 बाहरी कड़ियाँ 

श्रेणी:बॉलीवुड
श्रेणी:अभिनेता
श्रेणी:हिन्दी अभिनेता
राहुल पंडिता श्रीनगर से भारतीय लेखक एवं पत्रकार हैं।

 पृष्ठभूमि 
राहुल पंडिता का जन्म कश्मीर में,  (मेरे बारे में)   एक कश्मीरी पंडित परिवार में हुआ। १९९० में कश्मीर घाटी में चरमपंथी हिंसक आंदोलन के कारण पंडिता परिवार को उनका गृहनगर छोड़ने के लिए मजबूर किया गया। वो पलायन से पहले के अपने कश्मीरी जीवन को "बहुत सुन्दर" बताते हैं। वर्तमान में वो दिल्ली में निवास करते हैं। राहुल पंडिता की किताब ऑवर मून हैज ब्लड क्लॉट्स ने शिकारा फिल्म के कई हिस्सों को प्रेरित किया है।

किताब
ऑवर मून हैज ब्लड क्लॉट्स
बहावलपुर का शातिर प्रेमी

 सन्दर्भ 

श्रेणी:श्रीनगर के लोग
राहुल बजाज (जन्म 18 अगस्त 1986) एक भारतीय पेशेवर गोल्फर हैं। वह 2010 के एशियाई खेलों में रजत पदक जीतने वाले भारतीय टीम का हिस्सा थे। बजाज एक साल बाद 2011 इंडियन ओपन में पेशेवर गोल्फर बने थे। 

उन्होंने 2012 से 2018 के बीच प्रोफेशनल गोल्फ टूर ऑफ इंडिया (पीजीटीआई) में खेले और 2012 में पीजीटीआई के फीडर टूर पर एक बार जीता।  उन्होंने एशियन टूर,  एशियन डेवलपमेंट टूर (एडीटी), और मेना टूर पर भी गोल्फ खेला। 

बजाज वर्तमान में नोएडा गोल्फ कोर्स  में गोल्फ पढ़ाते है और अपनी ऑनलाइन गोल्फ इक्यूपमेंट कंपनी चलाते है। 

 संदर्भ 

श्रेणी:गॉल्फ़र
श्रेणी:1986 में जन्मे लोग
श्रेणी:जीवित लोग
2009 1
 राहुल बजाज  को सन २००१ में भारत सरकार ने उद्योग एवं व्यापार क्षेत्र में पद्म भूषण से सम्मानित किया था। ये महाराष्ट्र से हैं। वर्ष 1938 में जन्मे राहुल राज्य सभा के सदस्य और देश की दिग्गज दोपहिया कंपनी बजाज ऑटो के चेयरमैन हैं। राहुल बजाज को 'नाइट ऑफ द नेशनल ऑर्डर ऑफ द लीजन ऑफ ऑनर' नामक फ्रांस के सर्वोच्च नागरिक सम्मान से भी नवाजा गया है। 12 फरवरी 2022 को मुंबई में निधन हो गया।

 सन्दर्भ 

श्रेणी:२००१ पद्म भूषण
श्रेणी:1938 में जन्मे लोग
श्रेणी:बंगाल के लोग
श्रेणी:भारतीय उद्योगपति